Kollégiumi biztos beszámolója

2010. február 16. – 2010. március 30.

Amikkel foglalkoztam, illetve részt vettem a legutóbbi küldöttgyűlés óta:

* február 16-án KolHÖK KGy-n vettem részt, ahol alapszabályt módosítottunk. Jelentős változásra nem került sor, ami miatt mindenképpen ezt meg kellett tenni, mert a Griff Hotel Junior Kollégiumot bele kellett venni hivatalosan az alapszabályba. Elfogadásra került a kollégiumi hallgatói ösztöndíj leadási határideje (febr. 26.). Szó volt még a kollégiumi normatíváról, illetve a kollégiumi díj emeléséről.

A Kollégiumi Vezetői Értekezleten a legérdekesebb téma a kollégiumi díj emelése volt, és Dr. Seifert Tibor főigazgató mindenképpen szeretné indítványozni a kollégiumi díj valamilyen formában történő emelését. Indokolta azzal, hogy az egész egyetemen megszorítások és létszám stopok vannak, nagyon rossz gazdasági helyzet van. 3 konkrét javaslattal élt. Egyik volt, hogy általános 1500 forintos kollégiumi díjemelést hajtsunk végre. A másik, hogy egy differenciált emelést, vagyis mindenki, aki nem normatíva képes hallgató, 15-16 ezer forintot fizessen. Vagy pedig az összes nem normatíva képes hallgató létszámot vigyük le 5%-ra külön felvételi eljárásban.

* március 1-jén a KCsSK KDB-n a kollégiumi hallgatói ösztöndíjakra érkezett pályázatokat beszéltük át, hogy kinek mekkora összeggel jutalmazzuk az előző féléves munkáját a kollégiumban.
* március 8-ig kellett elküldeni a KolHÖK elnöknek, Ribling Tamásnak a 2010. évi felsős felvételi eljárásban résztvevő hallgatók számára adható tanulmányi pontok sávozását, amit ösztöndíj alapján készítettünk el Pauer Eszter, szociális elnökhelyettessel együtt.
* március 8-án a KCsSK KDB ülésén legfőképpen a Kultúrhétről és a BN-ről volt szó.
* március 9-én KolHÖK KGy-n Dr. Seifert Tibor főigazgató beszélt a kollégiumok helyzetéről. Elmondta, hogy mekkora a tartozásunk, és hogy ezt csak egy kollégiumi díj emeléssel lehetne csökkenteni. Dönteni csak a következő KGy-n döntöttünk, ez csak egy hosszabb tájékozató volt a főigazgató úrtól.
* március 16-án KDB KGy-n vettem részt, ahol a KDB elnök, Nyíti Tihamér tartott tájékoztatót a KDB eddigi munkájáról, majd a Kultúrhét megnyitóján vettem részt.
* március 18-án KolHÖK Kgy-n szavaztunk a kollégiumi díj emeléséről. 2 tartózkodás mellett meg lett szavazva, hogy szeptembertől minden kollégista 9000 Ft-ot fizet havonta a kollégiumi férőhelyéért. A differenciált díjfizetést hamar elvetettük, a másik opció pedig, hogy a nem normatíva képes hallgatók (túlcsúszók államilag támogatottak vagy költségtérítésesek) létszámát 5%-ra vigyük le, nem lett volna jó ötlet, főleg nem a TTK-sok szempontjából, hiszen nagyon sok ilyen hallgatónk van, kevésnek bizonyulna ez az 5%.
* fogadóóráimat megtartottam, a hallgatók e-mailjeire válaszoltam.
* Egyéb: segítettem szoctámot átvenni és bírálni; eljártam KÖB ülésekre; részt vettem február 27-én a mentorkoordinátor, Magyar Robi által szervezett „mentoros délutánon”, ahol próbáltam ötleteimmel segíteni a rendszert.

Március 26-án megnyitották az EKIF rendszerét, és a felsőbb éves hallgatók április 28-áig tudnak jelentkezni. Legfontosabb feladata a KolHÖK-nek a következő 1-2 hónapban, hogy a kollégiumi jelentkezések minél gördülékenyebben tudjanak lefolyni.

Ha bármiféle kérdésed van, írj e-mailt a kollbiz@ttkhok.elte.hu címre, telefonszámom 06/30-254-66-91, vagy keress személyesen fogadóórámon, hétfőnként 12-14-ig a déli hallgatói irodában.

Köszönöm, hogy elolvastad a beszámolómat.

Fórizs Dorottya

TTK HÖK

kollégiumi biztos